CELEX: 32018D0717(01)
Language: sl
Date: 2018-07-02 00:00:00
Title: Sklep predsedstva Evropskega parlamenta z dne 11. junija in 2. julija 2018 o spremembi Izvedbenih ukrepov v zvezi s Statutom poslancev Evropskega parlamenta

17.7.2018   
            
            
               SL
            
            
               Uradni list Evropske unije
            
            
               C 250/2
            
         SKLEP PREDSEDSTVA EVROPSKEGA PARLAMENTA
   z dne 11. junija in 2. julija 2018
   o spremembi Izvedbenih ukrepov v zvezi s Statutom poslancev Evropskega parlamenta
   (2018/C 250/03)
   PREDSEDSTVO EVROPSKEGA PARLAMENTA JE –
   ob upoštevanju Pogodbe o delovanju Evropske unije in zlasti člena 223(2) Pogodbe,
   ob upoštevanju Statuta poslancev Evropskega parlamenta (1),
   ob upoštevanju člena 25 poslovnika Evropskega parlamenta,
   ob upoštevanju naslednjega:
   
               (1)
            
            
               V skladu s trenutno različico člena 12(1) Izvedbenih ukrepov v zvezi s statutom poslancev Evropskega parlamenta (2) (v nadaljnjem besedilu: Izvedbeni ukrepi) navzočnosti poslancev ni mogoče potrditi z elektronskimi sredstvi. Poleg tega centralni register prisotnosti (CAR) zahteva precejšnje človeške vire in drago ročno obdelavo, kar pogosto vodi k napakam.
            
         
               (2)
            
            
               Prostovoljno poskusno obdobje, v katerem bo sistem dopolnjen z računalniškim sistemom, ki bo uporabljal biometrično tehnologijo, bi moralo omogočiti preverjanje jamstev zanesljivosti in zaupnosti, potrebnih za razumno gotovost glede navzočnosti poslancev.
            
         
               (3)
            
            
               V izvedbene ukrepe bi bilo treba vstaviti nov člen kot pravno podlago, ki bi Parlamentu omogočila, da se v primeru, da je akreditiran parlamentarni pomočnik priznan kot žrtev nadlegovanja s strani poslanca, denarne obveznosti do tega pomočnika še naprej izplačujejo iz kritja stroškov za parlamentarno pomoč zadevnega poslanca, čeprav poslanec ne bo upravičen do storitev tega pomočnika.
            
         SPREJELO NASLEDNJI SKLEP:
   Člen 1
   Izvedbeni ukrepi se spremenijo, kot sledi:
   
               (1)
            
            
               v členu 12 se odstavek 1 nadomesti z naslednjim:
               „1.   Poslanci svojo navzočnost potrdijo z osebnim podpisom na seznamu navzočih, ki se nahaja v plenarni sejni dvorani ali sejni sobi, ali z osebnim podpisom v centralni register v času uradnih ur, ki jih določi predsedstvo. Namesto z osebnim podpisom lahko poslanec svojo navzočnost potrdi z elektronskim potrdilom.“;
            
         
               (2)
            
            
               vstavi se naslednji člen:
               „Člen 34a
               Finančne posledice v primeru dokazanega nadlegovanja akreditiranega parlamentarnega pomočnika
               Če predsednik po notranjem postopku za ugotavljanje nadlegovanja, kjer sta bili zaslišani obe strani, ugotovi, da je poslanec psihično ali spolno nadlegoval akreditiranega pomočnika, potem Parlament z odstopanjem od člena 33 teh Izvedbenih ukrepov vse denarne obveznosti na podlagi pogodbe akreditiranega pomočnika, zlasti pomočnikovo plačo, odšteje od kritja stroškov za parlamentarno pomoč tega poslanca, pri čemer poslanec ni upravičen do storitev tega pomočnika.“
            
         Člen 2
   Ta sklep začne veljati dan po objavi v Uradnem listu Evropske unije.
   Ta sklep se uporablja od 1. septembra 2018.
   
      (1)  Sklep 2005/684/ES, Euratom, Evropskega parlamenta z dne 28. septembra 2005 o sprejetju Statuta poslancev Evropskega parlamenta (UL L 262, 7.10.2005, str. 1).
   
      (2)  Sklep predsedstva Evropskega parlamenta z dne 19. maja in 9. julija 2008 o izvedbenih ukrepih v zvezi s Statutom poslancev Evropskega parlamenta (UL C 159, 13.7.2009, str. 1).